Offentliggørelse af en ansøgning om ændring af produktspecifikationen for en betegnelse i vinsektoren i henhold til artikel 105 i Europa-Parlamentets og Rådets forordning (EU) nr. 1308/2013

(2019/C 233/07)

Denne offentliggørelse giver ret til at gøre indsigelse mod ansøgningen, jf. artikel 98 i Europa-Parlamentets og Rådets forordning (EU) nr. 1308/2013 (1), senest to måneder efter datoen for offentliggørelsen af denne meddelelse.

»ROMA«

PDO-IT-A0759-AM02

Ansøgningsdato: 7.6.2016

ANSØGNING OM ÆNDRING AF PRODUKTSPECIFIKATIONEN

1. Regler, der finder anvendelse på ændringen

Artikel 105 i forordning (EU) nr. 1308/2013 — væsentlig ændring

2. Beskrivelse og begrundelse for ændringen

2.1. Medtagelse af typen »amabile« for hvidvin og rødvin (også »classico«)

Begrundelse: Den nuværende bestemmelse omfatter ikke vintyper med et højere restsukkerindhold end »secco«-typen. Vine af typerne »dolci« og »amabili« er populære i mange lande. I Polen tegner »amabile«-typen sig f.eks. for 34 % af vinsalget. På det nordamerikanske marked er salget af disse vintyper med restsukker, dvs. søde vine, steget med omkring 22 % i de sidste to år takket være nye generationer af forbrugere. Som reaktion på disse nye markedssegmenter og af respekt for deres tradition for vinproduktion finder producenterne af DOC Roma, at der er behov for at udvide sortimentet af vine med typen »amabile«.

Denne ændring vedrører produktspecifikationens artikel 1 og 6 og følgende afsnit i enhedsdokumentet: punkt 1.3, Beskrivelse af vinen/vinene, og punkt 1.4, Vinfremstillingsmetoder.

2.2. Medtagelse af bestemmelsen, som knytter aftapning sammen med produktionsområdet i overensstemmelse med artikel 8 i Kommissionens forordning (EF) nr. 607/2009

Dette omfatter nabokommunen Aprilia i provinsen Latina, hvor vinfremstilling er tilladt i henhold til samme forordnings artikel 6, stk. 4.

Begrundelse: Udførelsen af aftapningen i produktionsområdet, jf. artikel 8 i Kommissionens forordning (EF) nr. 607/2009, anses for afgørende for beskyttelsen af hele produktionsprocessen med henblik på at fremme området og øge produkternes sporbarhed.

Denne ændring vedrører produktspecifikationens artikel 5 og enhedsdokumentets afsnit 1.8, Yderligere betingelser.

2.3. Produktspecifikationens artikel 5 Medtagelse af den 31. marts i året efter høståret som den tidligst mulige dato for markedsføring af rødvinen

Det foreslås, at den dato, hvor typen »Roma rosso« markedsføres, ændres fra den 15. juni til den 31. marts i året efter høståret. Begrundelsen for denne tidligere dato er, at rødvine — selv med moderne vinfremstillingsteknikker — har optimale organoleptiske egenskaber ved slutningen af vinteren. Den 31. marts i året efter høståret er vinene i overensstemmelse med de fastsatte kemiske og organoleptiske beskrivelser.

Tidligere var datoen for markedsføring af rødvin fastsat til tidligst den 15. juni i året efter høståret. Denne dato skal ændres til den 31. marts.

Denne ændring vedrører produktspecifikationens artikel 5 og enhedsdokumentets afsnit 1.8, Yderligere betingelser.

ENHEDSDOKUMENT

1. Betegnelse, der skal registreres

Roma

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Mousserende vin

4. Beskrivelse af vinen/vinene

Roma bianco (også »Classico«)

Frisk og afbalanceret vin, strågul farve til tider med lysegrønne toner, delikat og æterisk aroma, tør, aromatisk og harmonisk smag til tider med blomster- og frugtagtige noter.

Sukkerfrit ekstrakt, minimum: 18

Totalt alkoholindhold, minimum (% vol.): 12 %.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 g/l udtrykt i vinsyre Indhold af flygtig syre, maksimum (milliækvivalenter pr. l) Totalt indhold af svovldioxid, maksimum (mg/l)

Roma bianco amabile (også »Classico«)

Vinen er strågul til tider med lysegrønne toner, har en frugtagtig og delikat aroma og en fin, halvsød smag, der er aromatisk og harmonisk.

Totalt alkoholindhold, minimum (% vol.): 12,5 %.

Sukkerfrit ekstrakt, minimum: 20 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 g/l udtrykt i vinsyre Indhold af flygtig syre, maksimum (milliækvivalenter pr. l) Totalt indhold af svovldioxid, maksimum (mg/l)

Roma Bellone (også »Classico«)

Frisk og afbalanceret vin, strågul farve til tider med lysegrønne toner, karakteristisk fin og behagelig aroma med blomster- og frugtagtige noter, tør, afbalanceret, aromatisk og behagelig smag.

Totalt alkoholindhold, minimum (% vol.): 12 %.

Sukkerfrit ekstrakt, minimum: 18

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 g/l udtrykt i vinsyre Indhold af flygtig syre, maksimum (milliækvivalenter pr. l) Totalt indhold af svovldioxid, maksimum (mg/l)

Roma Malvasia puntinata (også »Classico«)

Frisk og afbalanceret vin, dyb strågul farve, aroma, der er karakteristisk for typen, behagelig, fin med blomster- og frugtagtige noter

Totalt alkoholindhold, minimum (% vol.): 12 % vol.

Sukkerfrit ekstrakt, minimum: 18

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 g/l udtrykt i vinsyre Indhold af flygtig syre, maksimum (milliækvivalenter pr. l) Totalt indhold af svovldioxid, maksimum (mg/l)

Roma Rosso (også »Classico«)

Velstruktureret med gode koncentrationer af polyfenoler og polymeriserede tanniner, som giver vinen den rette krop uden skarphed. Vinen er rubinrød i farven med lilla toner, der med alderen skifter til dybrød. Aromaen er intens og karakteristisk, tør smag, harmonisk, velstruktureret og med lang eftersmag.

Totalt alkoholindhold, minimum (% vol.): 12,5 %.

Sukkerfrit ekstrakt, minimum: 22

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 g/l udtrykt i vinsyre Indhold af flygtig syre, maksimum (milliækvivalenter pr. l) Totalt indhold af svovldioxid, maksimum (mg/l)

Roma Rosso amabile (også »Classico«)

Vinen er rubinrød i farven med lilla toner, aroma: harmonisk, frugtagtig og intens, smag: halvsød med lang eftersmag, harmonisk.

Totalt alkoholindhold, minimum (% vol.): 13 %.

Sukkerfrit ekstrakt, minimum: 24

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 g/l udtrykt i vinsyre Indhold af flygtig syre, maksimum (milliækvivalenter pr. l) Totalt indhold af svovldioxid, maksimum (mg/l)

Roma Rosso riserva (også »Classico«)

Velstruktureret med gode koncentrationer af polyfenoler og polymeriserede tanniner, som giver vinen den rette krop uden skarphed, og lang levetid. Vinen er rubinrød i farven med lilla toner, der med alderen skifter til dybrød. Aromaen er intens og karakteristisk med antydninger af frugt og/eller krydderier, tør smag, harmonisk, velstruktureret og med lang eftersmag.

Totalt alkoholindhold, minimum (% vol.): 13 %.

Sukkerfrit ekstrakt, minimum: 22

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 g/l udtrykt i vinsyre Indhold af flygtig syre, maksimum (milliækvivalenter pr. l) Totalt indhold af svovldioxid, maksimum (mg/l)

Roma Rosato (også »Classico«)

Vin med en let krop, frisk, livlig med en ret intens lyserød farve, delikat aroma, fin med blomster- og frugtagtige noter, tør smag, frisk, frugtagtig og aromatisk.

Totalt alkoholindhold, minimum (% vol.): 11,5 %.

Sukkerfrit ekstrakt, minimum: 18

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 g/l udtrykt i vinsyre Indhold af flygtig syre, maksimum (milliækvivalenter pr. l) Totalt indhold af svovldioxid, maksimum (mg/l)

Roma Romanella Spumante

Frisk og afbalanceret mousserende vin med en bleg strågul farve med fine og flygtige bobler, en karakteristisk aroma, delikat, fin med toner af gær, frisk og afbalanceret smag fra tør til ekstratør.

Totalt alkoholindhold, minimum (% vol.): 11 %.

Sukkerfrit ekstrakt, minimum: 15

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 5 g/l udtrykt i vinsyre Indhold af flygtig syre, maksimum (milliækvivalenter pr. l) Totalt indhold af svovldioxid, maksimum (mg/l)

5. Vinfremstillingsmetoder

a. Væsentlige ønologiske fremgangsmåder

Ingen

b. Maksimumsudbytter

Roma bianco (også »Classico«), Roma bianco amabile (også »Classico«)

12 000 kg druer pr. hektar

Roma Bellone (også »Classico«), Roma Malvasia puntinata (også »Classico«)

12 000 kg druer pr. hektar

Roma bianco romanella spumante

12 000 kg druer pr. hektar

Roma rosso (»Classico« og »Riserva«), Roma rosso amabile (også »Classico«)

10 000 kg druer pr. hektar

Roma rosato (også »Classico«)

10 000 kg druer pr. hektar

6. Afgrænsning af det geografiske område

Produktionsområdet for druer til vin, der kan påføres betegnelsen »Roma«, dækker hele området for følgende kommuner i provinsen Rom:

— Affile, Albano Laziale, Allumiere, Anguillara Sabazia, Anzio, Arcinazzo Romano, Ardea, Ariccia, Bracciano, Campagnano di Roma, Canale Monterano, Capena, Castel Gandolfo, Castelnuovo di Porto, Cave, Cerveteri, Ciampino, Civitavecchia, Colonna, Fiano Romano, Fonte Nuova, Formello, Frascati, Gallicano nel Lazio, Genazzano, Genzano di Roma, Grottaferrata, Guidonia Montecelio, Ladispoli, Lanuvio, Lariano, Manziana, Marcellina, Marino, Mentana, Monte Compatri, Monte Porzio Catone, Montelibretti, Monterotondo, Montorio Romano, Moricone, Morlupo, Nemi, Nerola, Nettuno, Olevano Romano, Palestrina, Palombara Sabina, Pomezia, Rocca di Papa, Rocca Priora, Roiate, San Cesareo, San Polo dei Cavalieri, San Vito Romano, Santa Marinella, Sant’Angelo Romano, Tolfa, Trevignano Romano, Velletri og Zagarolo

og dele af følgende kommuner:

— Artena for det enkle administrative område, der dannes af grænserne for Lariano, Velletri og provinsen Roma/Latina

— Fiumicino, bortset fra området Sacra

— Rom, bortset fra området inden for GRA-motorvejen og området mellem den del af GRA, der gennemskærer floden Tiber nær via del Mare-krydsningen, og fortsætter langs flodens løb indtil den gren af Porto-kanalen, der har forbindelse til Det Tyrrhenske Havs kyst. Fra dette punkt fortsætter afgrænsningen mod syd langs kysten til den administrative grænse til kommunen Pomezia. Den følger denne grænse, indtil den krydser via Laurentina. Fra denne krydsning fortsætter den mod nord, hvor den krydser GRA.

Produktionsområdet for druer til vin, der betegnes »Classico«, omfatter udelukkende ovennævnte del af området i kommunen Rom.

7. Primære druesorter

Malvasia del Lazio (H) — Malvasia puntinata

Bellone (H) — Cacchione

Bombino bianco (H) — Bonbino

Bombino bianco (H) — Bonvino

Bombino bianco (H) — Ottenese

Greco (H) — Asprinio bianco (H)

Trebbiano giallo (H) — Rossetto

Trebbiano giallo (H) — Trebbiano

Verdicchio Bianco (H) — Trebbiano verde

Montepulciano (R)

Cesanese kommune (R) — Cesanese

Cesanese d’Affile (R) — Cesanese

Sangiovese (R) — Sangioveto

Cabernet sauvignon (R) — Cabernet

Cabernet franc (R) — Cabernet

Syrah (R) — Shiraz

Malvasia del Lazio (H) — Malvasia

8. Tilknytning til det geografiske område

DOC »Roma« kategorien VIN

Produktionsområdet er et landskab bestående af sletter og bakker, der omfatter kystområderne Sabina Romana, Colli Albani, Colli Prenestini og en del af Campagna Romana. Orienteringen mod vest, sydvest og syd skaber sammen med de tidligere nævnte geografiske faktorer et luftigt og lyst miljø. Jorden, der er naturligt veldrænet, er særligt velegnet til dyrkning af druer til »Roma«-vin.

Jordbundens kemiske og fysiske tekstur og struktur har en afgørende indflydelse på vindyrkningen, som bidrager til produktionen af »Roma«-vinens karakteristiske fysiske, kemiske og organoleptiske egenskaber.

Jordbunden af sedimentær og vulkansk oprindelse er specifikt sammensat af alluvial- og havsediment, som omfatter travertin, sand, grus og slam. Jordbunden er nogle gange dækket af nyere alluviale aflejringer eller af aflejringer dannet i flod- eller sumpmiljøer, der består af skiftende lag af følgende: sand, sandblandet ler, ler dannet i et bathyalt og cirkalittoralt miljø, sand og kalksten fra et infralittoralt miljø, sand fra et kystmiljø blandet med vulkansk sten og sand fra et blæsende flodmiljø (»Duna antica«).

Der forekommer også pozzolaner, lokalt kaldet »terrinelle«, dvs. vulkansk aske, som ikke har gennemgået en hærdningsproces. De producerer sandblandet, dyb jord, der er gennemtrængelig for vand, men ikke holder vandet tilbage, hverken på overfladen eller længere nede. Der er desuden slam og gult sand blandet med kalk og silikonegrus i større eller mindre koncentrationer samt blåt og gråt ler fra søer og landområder med rød jordbund, der har en leret tekstur, og som generelt er fin med en ensartet undergrund. Jordbunden har den type egenskaber, der gør den ideel til vindyrkning.

Klimaet i produktionsområdet er kendetegnet ved rigelig nedbør (1 065 mm). Nedbøren er let om sommeren (105 mm) og udtørrer i juli og august. I juni er der nogen nedbør, og det regner regelmæssigt i maj i små mængder. Der er en god årlig gennemsnitstemperatur (14,2 °C) og en relativt høj temperatur og optimalt solskin i september og oktober. I den fase er klimaet kendetegnet ved en betydelig temperaturforskel mellem dag og nat. Derved kan druerne modnes langsomt og fuldt, hvilket bidrager til »Roma«-vinens særlige organoleptiske egenskaber.

Jorden er af vulkansk oprindelse og er generelt let sur (pH 5,5/6) med en høj koncentration af mineralske salte: Natrium ligger generelt over 500 ppm. De klimatiske forhold, særligt i stejle områder, omfatter en betydelig temperaturforskel mellem dag og nat (omkring 10 °C). Kombinationen af terræn og klima bidrager til dannelsen af hovedsageligt æblesyre i drueklaserne. Dette er afgørende for produktionen af terpener, som skaber druesortens karakteristiske aromaer. For hvidvinene frembringer dette specifikt en frisk og afbalanceret vin. De alluviale jorde af vulkansk oprindelse har et lerindhold på 15-30 % og høje koncentrationer af natrium, som ligger til grund for det lave drueudbytte pr. hektar: højst 10 tons pr. hektar. Der er en temperaturforskel på ca. 13 °C mellem nat og dag med optimalt solskin i oktober (populært også kaldet »ottobrate romane«). For rødvinene bevirker alle disse faktorer samlet set, at druerne kan modnes langsomt og fuldt. Den fremragende balance mellem sukker og syre kombineret med den fenoliske modning gør det muligt at producere vine, der er kendetegnet ved en god aroma, balance, struktur og krop.

Den lange historie med vindyrkning i de områder, hvor der produceres »Roma«-vin, strækker sig fra romertiden, gennem middelalderen og indtil i dag, som utallige dokumenter viser. Der er bred og grundlæggende dokumentation for den tætte forbindelse og interaktion mellem menneskelige faktorer og »Roma«-vinens kvalitet og særlige egenskaber.

Historien viser, hvordan menneskets aktiviteter i det pågældende område gennem århundreder har ført til overleveringen af de traditionelle vindyrkningsmetoder og ønologiske teknikker, som er blevet forbedret og forfinet i moderne tid takket være videnskabelige og teknologiske fremskridt, med henblik på at skabe de velkendte »Roma«-vine.

DOC »Roma« kategorien MOUSSERENDE VIN

Produktionsområdet er et landskab af sletter og bakker, der omfatter kystområderne, Sabina Romana, Colli Albani, Colli Prenestini og en del af Campagna Romana. Orienteringen mod vest, sydvest og syd skaber sammen med de tidligere nævnte geografiske faktorer et luftigt og lyst miljø. Jorden, der er naturligt veldrænet, er særligt velegnet til dyrkning af druer til »Roma«-vin.

Jordbundens kemiske og fysiske tekstur og struktur har en afgørende indflydelse på vindyrkningen, som bidrager til produktionen af »Roma«-vinens karakteristiske fysiske, kemiske og organoleptiske egenskaber.

Jordbunden af sedimentær og vulkansk oprindelse er specifikt sammensat af alluvial- og havsediment, som omfatter travertin, sand, grus og slam. Jordbunden er nogle gange dækket af nyere alluviale aflejringer eller af aflejringer dannet i flod- eller sumpmiljøer, der består af skiftende lag af følgende: sand, sandblandet ler, ler dannet i et bathyalt og cirkalittoralt miljø, sand og kalksten fra et infralittoralt miljø, sand fra et kystmiljø blandet med vulkansk sten og sand fra et blæsende flodmiljø (»Duna antica«). Der forekommer også pozzolaner, lokalt kaldet »terrinelle«, dvs. vulkansk aske, som ikke har gennemgået en hærdningsproces. De producerer sandblandet, dyb jord, der er gennemtrængelig for vand, men ikke holder vandet tilbage, hverken på overfladen eller længere nede. Der er desuden slam og gult sand blandet med kalk og silikonegrus i større eller mindre koncentrationer samt blåt og gråt ler fra søer og landområder med rød jordbund, der har en leret tekstur, og som generelt er fin med en ensartet undergrund. Jordbunden har den type egenskaber, der gør den ideel til vindyrkning.

Klimaet i produktionsområdet er kendetegnet ved rigelig nedbør (1 065 mm). Nedbøren er let om sommeren (105 mm) og udtørrer i juli og august. Selv i juni er der nogen nedbør, og det regner regelmæssigt i maj i små mængder. Der er en god årlig gennemsnitstemperatur (14,2 °C) og en relativt høj temperatur og optimalt solskin i september og oktober. I den fase er klimaet kendetegnet ved en betydelig temperaturforskel mellem dag og nat. Derved kan druerne modnes langsomt og fuldt, hvilket bidrager til den mousserende »Roma«-vins særlige organoleptiske egenskaber.

Særligt kombinationen af jordens egenskaber og klimafaktorer giver de mousserende vine en naturlig surhed, en god mineralsk aroma, der kommer fra jorden, en rig duft og en grundlæggende koncentration af polyfenoler, der garanterer friske, strukturerede og holdbare mousserende vine.

Den lange historie med vindyrkning i de områder, hvor der produceres »Roma«-vin, strækker sig fra romertiden, gennem middelalderen og indtil i dag, som utallige dokumenter viser. Der er bred og grundlæggende dokumentation for den tætte forbindelse og interaktion mellem menneskelige faktorer og den mousserende »Roma«-vins kvalitet og særlige egenskaber.

Historien viser, hvordan menneskets aktiviteter i det pågældende område gennem århundreder har ført til overleveringen af de traditionelle vindyrkningsmetoder og ønologiske teknikker, som er blevet forbedret og forfinet i moderne tid takket være videnskabelige og teknologiske fremskridt, med henblik på at skabe de velkendte »Roma«-vine.

9. Vigtige yderligere betingelser

DOC »Roma« — undtagelse for vinfremstilling i nærheden af det afgrænsede område

Retlig ramme:

EU-lovgivning

Type yderligere betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

I henhold til artikel 6, stk. 4, litra b), i Kommissionens forordning (EF) nr. 607/2009 er vinfremstilling, forarbejdning til mousserende vin og aftapning tilladt i kommunen Aprilia i provinsen Latina, en administrativ enhed, der grænser op til produktionsområdet for druerne.

DOC »Roma« — aftapning inden for det afgrænsede geografiske område

Retlig ramme:

EU-lovgivning

Type yderligere betingelse:

Aftapning inden for det afgrænsede geografiske område

Beskrivelse af betingelsen:

Bestemmelserne om aftapning inden for det afgrænsede geografiske område er fastlagt i overensstemmelse med EU-retten (artikel 8 i forordning (EF) nr. 607/2009). I overensstemmelse med ovennævnte lovgivning skal aftapning finde sted i det afgrænsede geografiske område med henblik på at sikre »Roma«-vinens kvalitet og omdømme og for at garantere dens oprindelse og sikre effektiviteten af de relevante kontroller. »Roma«-vinens særlige egenskaber og kvaliteter, som er knyttet til det geografiske oprindelsesområde og betegnelsens omdømme, kan bedre garanteres, hvis vinen aftappes i produktionsområdet, da anvendelsen og overholdelsen af alle de tekniske regler vedrørende transport og aftapning er overladt til bedrifter i området med den nødvendige viden og knowhow samt interesse i at bevare det opnåede omdømme. Kravet sikrer endvidere, at vinproducenter er underlagt effektiv aftapningskontrol, der foretages af kompetente organer, og de potentielle risici, der er forbundet med transport af produktet uden for området undgås. Denne bestemmelse er derfor til fordel for vinproducenterne selv, som er opmærksomme på og ansvarlige for at beskytte betegnelsens kvalitet og omdømme.

DOC »Roma« Rosso (også Classico) — betingelser for markedsføring

Retlig ramme:

Den nationale lovgivning

Type yderligere betingelse:

Supplerende bestemmelser om mærkning

Beskrivelse af betingelsen:

Forslaget om, at rødvin ikke må markedsføres inden den 31. marts i året efter høståret, er begrundet i det forhold, at rødvine — selv med moderne vinfremstillingsteknikker — har optimale organoleptiske egenskaber ved slutningen af vinteren. Den 31. marts i året efter høståret er vinene i overensstemmelse med de fastsatte kemiske og organoleptiske beskrivelser.

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/11923

(1) EUT L 347 af 20.12.2013, s. 671.